भोपाल। राज्य सरकार ने प्रदेश के 1.84 लाख शिक्षकों को नए साल का तोहफा देने का ऐलान किया है। मुख्यमंत्री शिवराज सिंह चौहान ने गुरुवार को घोषणा की कि एक जनवरी 2016 से प्रदेश के सभी 1.84 लाख शिक्षकों को छठवें वेतनमान के तहत ही वेतन दिया जाएगा। इस घोषणा के साथ ही अध्यापकों का एक दल शाम को मंत्री नरोत्तम मिश्रा के बंगले पर पहुंचा, जहां सभी ने मंत्री को मिठाई खिलाकर खुशी जताई। इस वेतनमान के लगने से शिक्षकों का वेतन दो से दस हजार रुपए तक बढऩे की संभावना है।